MUNICIPIUL SATU MARE

APARATUL DE SPECIALITATE AL PRIMARULUI

SERVICIUL JURIDIC

NR. 60543/22.10.2026
În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,

formulăm:
RAPORT DE SPECIALITATE 
la proiectul de hotărâre privind aprobarea vânzării unui imobil-teren situat în municipiul Satu Mare, str. Busuiocului nr. 37
Proiectul de hotărâre se întemeiază, din punct de vedere juridic, pe următoarele prevederi:

- art. 10 alin. (2) şi art. 24  ale Legii cadastrului şi publicităţii imobiliare nr. 7/1996, republicată, cu modificările şi completările ulterioare;

- art. 354, art. 355 şi art. 364 alin. (1) din OUG nr. 57/2019 privind Codul adminsitrativ;
Bunurile proprietate privată a unităţilor administrativ-teritoriale sunt reglementate de prevederile art. 553 alin. (1), alin. (4) din Codul Civil, iar autorităţile administraţiei publice locale dispun asupra acestor bunuri, în conformitate cu dispoziţiile art. 87 alin. (5) din OUG nr. 57/2019 privind Codul administrativ. 
Potrivit art. 36 alin. (1) din Legea nr. 18/1991 „Terenurile aflate în proprietatea statului, situate în intravilanul localităților și care sunt în administrarea primăriilor, la data prezentei legi, trec în proprietatea comunelor, orașelor sau a municipiilor, urmând regimul juridic al terenurilor prevăzute la art. 26.”

Vânzarea unui teren proprietate privată a unităţii administrativ-teritoriale pe care sunt edificate construcţii se poate face către proprietarul construcţiilor respective, iar preţul de vânzare se stabileşte printr-un raport de evaluare aprobat de către autoritatea deliberativă [art. 364 alin. (1) din Codul administrativ]. 
Din extrasul CF 179149 (CF vechi 7658), parcelei cu nr. top 6933/31 îi corespunde teren în suprafaţă de 1.439 mp, proprietatea Statului Român.  

Din planul de situaţie avizat de ANCPI sub nr. 87892/26.08.2026 reiese că pe acest teren sunt amplasate 2 construcţii, o casă de locuit şi o construcţie -  anexe, însă acestea nu sunt notate în cartea funciară. 

Construcţia casă este proprietatea extratabulară a soţilor Moiş Petru şi Moiş Viorica dobândită prin contract de vânzare-cumpărare încheiat sub semnătură privată în faţa unui avocat (148/12.07.2002). Prin certificatul de moştenitor nr. 223/04.11.2025, după defunctul Moiş Petru, motenitori sunt soţia acestuia şi fiica Crişan Mariana-Felicia.  

În conformitate cu prevederile art. 37 alin. (2) din Legea cadastrului şi publicităţii imobiliare nr. 7/1996, republicată, cu modificările şi completările ulterioare, dreptul de proprietate asupra construcţiilor realizate înainte de 1 august 2001, se intabulează în baza certificatului de atestare fiscală, care cuprinde suprafaţa reală a construcţiei şi a terenului aferent, emis de autoritatea administraţiei publice locale în a cărei rază se află situată construcţia, precum şi a documentaţiei cadastrale întocmite în acest scop. Din certificatul de atestare fiscală pentru persoane fizice nr. 218707/19.08.2026 reiese că petentele nu figurează cu creanţe către bugetul local, declarând la organele fiscale atât construcţia, cât şi terenul.
Imobilul-teren în cauză nu face obiectul vreunui litigiu şi nici nu a fost revendicat în condiţiile legilor proprietăţii.

Preţul de vânzare a fost stabilit conform preţurilor prevăzute în raportul de evaluare care constituie Anexă la Hotărârea Consiliului Local al municipiului Satu Mare nr. 249/24.09.2026. 
Petentele cumpărătoare vor suporta cheltuielile ocazionate de autentificarea actului de înstrăinare, inclusiv cele privind înscrierea în cartea funciară a dreptului lor de proprietate asupra terenului dobândit, conform dispoziţiilor art. 1666 C.civ. 

Sunt incidente şi prevederile art. 885, art. 888, art. 1650 şi urm. din Codul Civil, precum şi cele ale art. 108 lit. e), art. 129 alin. (2) lit. c), alin. (6) lit. b) şi art. 139 alin. (2) din OUG nr. 57/2019 privind Codul administrativ.

Cu privire la oportunitatea promovării lui, s-a pronunţat iniţiatorul prin referatul de aprobare, iar raportul de specialitate al Serviciului Patrimoniu, Concesionări, Închirieri analizează încadrarea solicitării în prevederile art. 364 alin. (1) din Codul administrativ.  

Pentru considerentele mai sus arătate, proiectul de hotărâre se încadrează în prevederile legale în vigoare.
În consecinţă, proiectul de hotărâre privind aprobarea vânzării unui imobil-teren situat în municipiul Satu Mare, str. vânzării unui imobil-teren situat în municipiul Satu Mare, str. Busuiocului nr. 37, se înaintează Consiliului Local al municipiului Satu Mare cu propunere de aprobare.

